Elefántok fogkrémje
Anyagok és eszközök:
· 50 cm3 30%-os H2O2-oldat

· KI-os tömény mosogatószer

· nagyméretű mérőhenger

· nagyméretű tál a mérőhenger alá
· gumikesztyű, védőszemüveg

Végrehajtás:
· Tegyük az üveghengert a tálba.
· Öntsük a KI-os szappanoldatot az üveghengerbe.
· A kesztyűket és a védőszemüveget felvéve óvatosan, de gyorsan öntsük a hidrogén-peroxidot az üveghengerbe.
· Gőzölgő haboszlop fog az üveghengerből kitörni, az oszlopon barnás elszíneződés látható.
Munkabiztonsági előírások:
· A 30%-os hidrogén-peroxid erősen oxidáló hatású

· Viseljünk védőszemüveget és kesztyűt a demonstráció alatt!
· A kitörő habot ne érintsük meg, mert forró, illetve el nem reagált hidrogén-peroxidot tartalmazhat.

Módszertani elemzés:
A kísérlet során a hidrogén-peroxid bomlik el, mely folyamatot a reakcióelegyben található jodidionok katalizálnak.

A lezajló reakció egyenlete:

A katalízis miatt a reakciósebesség meglehetősen nagy, így nagyon rövid idő alatt nagy térfogatú oxigéngáz keletkezik. A fejlődő oxigéngáz a mosogatószeres oldatból azonban nem tud azonnal eltávozni, ezért buborékokat képez. A nagy intenzitásnak köszönhetően a buborékoszlop kibugyog az üveghengerből, ezzel válik maga a folyamat látványossá és szemléletessé, illetve ezért van szükség az üveghenger alá helyezett nagyméretű, a habot felfogó edényre. Ez a folyamat azt is segít szemléltetni, hogy a folyadékok és a gázok térfogata között milyen óriási a különbség. Érdemes hangsúlyozni, hogy mindössze 50 cm3 tömény hidrogén-peroxid-oldatból indultunk ki, melynek csak egy része a hidrogén-peroxid, és a hidrogén-peroxid anyagmennyiségéhez képest csak fele annyi anyagmennyiségű oxigén képződött. Ehhez a kísérlethez kapcsolhatunk egy számolási feladatot is, például az alábbiak szerint.

Számolási feladat:

50 ml 30 tömeg%-os H2O2 oldatból (ρ= 1,1g/cm3) mekkora térfogatú standard állapotú (25 °C hőmérsékletű) oxigéngáz fejlődött, ha a konverzió (azaz az átalakulás mértéke) 90%-os volt?
Megoldás:

V(oldat) = 50 cm3
ρ(oldalt) = 1,1 g/cm3
m(oldat) = V(oldalt) × ρ(oldalt) = 50 cm3 × 1,1 g/cm3 = 55 g

w%(H2O2) = 30 tömeg%

m(H2O2) = m(oldat) × w%(H2O2)/100 = 16,5 g

M(H2O2) = 34 g/mol

n(H2O2) = m(H2O2)/M(H2O2) = 0,485 mol
P = 0,90
n(O2) = n(H2O2)/2 × P = 0,218 mol
V(O2) = n(O2) × 24,5 mol/dm3 ≈ 5,34 dm3
Megjegyzendő, hogy a reakció erősen exoterm, az entalpiaváltozása -106 KJ/mol. A hőfelszabadulás szemmel is megállapítható, mivel a keletkező mosogatószerhab-oszlop gőzölög, ami tovább fokozza a demonstráció látványosságát.
Ha az egyenletben szereplő egyes oxigénatomoknak az oxidációs számát felírjuk, akkor az is láthatóvá válik, hogy a folyamat nemcsak a bomlást és a katalízist szemlélteti, mivel ez a bemutató kísérlet jó példa a diszproporcionálódási reakciókra is. Az egyenlet bal oldalán kiindulási anyagként található hidrogén-peroxidban az oxigénatomoknak -1-es az oxidációs állapota. A katalízis során az egyik oxigénatom redukálódik, így a keletkező vízben már -2-es oxidációs állapotban van, a másik pedig oxidálódik, mivel a felszabaduló elemi állapotú kétatomos oxigéngázban már 0 az oxidációs állapota.
Azonban a reakció során látható a keletkező haboszlopon egy narancsos-barnás elszíneződés is. Ez egy mellékreakcióra utal és a keletkező színből arra a következtetésre juthatunk, hogy a folyamatban elemi jód képződik. Tehát amellett, hogy a jodidion katalizátorként működik a főreakcióban, egy mellékfolyamatban oxidálódik is. Ennek a reakciónak az ionos formában felírt reakcióegyenlete: 

Meg lehet kérdezni a diákoktól problémafelvetésként, hogy vajon mitől sárgás-barnás színű a hab. Valószínűleg rájönnek, hogy a jódtól. A jodid és az elemi jód oxidációszám-változásából következtethetnek arra, hogy oxidálódott, amiből az következik, hogy a hidrogén-peroxid volt az oxidálószer. Utána meg lehet kérni őket arra, hogy próbálják meg fölírni és rendezni az egyenletet.
Ez az egyszerűen kivitelezhető látványos kísérlet nemcsak több, a kémiaoktatásban szereplő fogalmat demonstrálhat, hanem egyéb (nem szorosan a kémiához tartozó, de ahhoz kapcsolódó) biológia folyamatot is szemléltethet. Segít ugyanis megérteni a diákoknak, hogy is működik a sebek és karcolások esetén majd minden háztartásban használt fertőtlenítőszer, a 3%-os hidrogén-peroxid-oldat. Ennek hatása ugyanis abban rejlik, hogy az emberi szöveteken történő bomlásának következtében lokálisan a (naszcensz) oxigén koncentrációja nagyon magasra emelkedik, és ezt a nagy oxigén-koncentrációt a fertőzéseket okozó, anaerob környezethez alkalmazkodott baktériumok nem képesek elviselni, s így elpusztulnak.
Forrás:
[image: image3.jpg]ch"“De"ﬂos

Chemisry Department Lecture:
‘Demonstation Database




http://chemdemos.uoregon.edu/pages/detail.php?s%5B%5D=Catalysis&page=1&id=a743d0e9a32019ddafa315b1ba20716b
(Utolsó látogatás: 2008. április 16.)

_1269875216.unknown

_1269929254.unknown

